NukeNews No. 7 - FINNISH

************************************************************ *     NukeNews #7 - Ydinvoiman vastainen uutispalvelu     * ************************************************************ - 0. Esipuhe - Päättynyt ydinvoiman vastainen toimintakesä monine kansainvälisine leireineen, kokoontumisineen ja tapahtumineen oli melkoisen inspiroiva. Viime viikkoina moni Nuclear Heritage -verkostolainen on keskittänyt huomionsa joko Itä-Euroopan ydinvoimalahankkeisiin tai uraanikaivostoiminnan ja ydinvoimarakentamisen vastaiseen toimintaan Suomessa. Liettuassa enemmistö kansasta sanoi "EI" ydinvoimasta järjestetyssä kansanäänestyksessä, mutta hallitus ei ole halukas noudattamaan kansanäänestyksen tuloksen mukaista linjaa. Syksyn aikana verkostomme aktiivit ovat järjestäneet kaksi kansainvälistä toimintapäivää: Uranium Action Day -tapahtuman syyskuussa ja European Action Day -tapahtuman, jolla painostettiin Liettuan hallitusta ottamaan huomioon kansanäänestyksen ydinvoimalle kielteinen tulos. Oli harmillista että vain muutamat ryhmät osallistuivat Uranium Action Day -tapahtumaan, jota oli järjestelty tämän vuoden alusta saakka. Toisaalta oli upeaa että European Action Day -tapahtuman myötä Liettuan suurlähetystöillä järjestettiin useita mielenosoituksia, vaikka tapahtuma oli julkistettu vain viikkoa aiemmin. Näissä molemmissa toimintapäivissä on potentiaalia! Mukavia lukuhetkiä ydinvoiman vastaisesta kampanjoinnista ympäri pallon, toivottavasti arvostat infoa jota aktiivit tarjoavat tämän uutiskirjeen kautta! - Sisältö NukeNews nro#7 - 0. Esipuhe 1. Penlyn ydinvoimala: "hallittu tapaus" peittää todellisen onnettomuuden 2. Vetoomus EURATOM turvastandardidirektiivin (Basic Safety Standards     BSS) 96/29 tarkastamisen puolesta 3. Kansainvälinen purjehdus esitti kannanoton Oskarshamnin ydinvoimalalla 4. Ydinjätelaitosten merkitseminen 5. Ydinaseiden vastaisia mielenilmauksia Pariisissa 6. Valkovenäläisiltä ydinvoima-aktiiveilta evättiin pääsy EU:n alueelle 7. Uraanitoimintapäivä (Uranium Action Day) järjestettiin viidessä maassa 8. Uusi venäläinen ydinvoima: "Riski Euroopalle" 9. Mielenosoituksia kymmenessä kaupungissa EPR-reaktoreita vastaan ja vanhentuneiden ydinvoimaloiden välittömän sulkemisen puolesta 10. 9.3.2013: Pariisissa järjestetään ihmisketju ydinvoimasta luopumisen puolesta 11. Alankomaat: uutta reaktoria ei tarvita isotooppien valmistamiseen lääkkeitä varten 12. Fennovoiman ydinvoimalaprojektin loppu 13. Fennovoiman ydinvoimaprojekti Pyhäjoella 14. Tshernobylin päivä: 138 aktiota Ranskassa ydinvoimariskiä vastaan! 15. Kanadalainen ydinvoimaturvallisuus-komissio: valvonnan farssi 16. Uraanihyväksyntä uhka Länsi-Australialle 17. Polttoaine, tuli, sieni, jalanjäljet...toimintaa koskien tunteitamme Walktjurra Walkabout -kävelyretken jälkeen 18. Euroopan ihmisoikeustuomioistuin lopettaa Slovenian ydinvoimakansanäänestyksen tarinan 19. Sonne+Freiheit -palkinto 2012 menee.....Irmgard Schmiedille (Itävalta) ja Jiri Dvorakille (Etelä-Böömi) 20. Ydinkuljetus blokattu kahdeksaksi tunniksi Münsterissä 21. Sizewellin Tshernobyl-vuosileiri ja demo 22. Ydinvoiman renesanssi. Mikä ydinvoiman renesanssi? 23. Mielenosoittajat vaativat Venäjällä kokonaisvaltaisten ydinvirheiden oikaisua 24. Ydinvapaa yhtiö Tsekin markkinoilla ja muuallakin 25. USA: kiire uudelleenkäynnistää San Onofre 26. Myrkkyvuoto Talvivaaran kaivoksella: Suomen historian suurin kemiallinen katastrofi 27. Tsekin tasavalta haluaa tukea taloudellisesti ydinvoimalla tuotettua sähköä 28. Tulevia tapahtumia 29. Mikä on NukeNews? - 1. Penlyn ydinvoimala: "hallittu tapaus" peittää todellisen onnettomuuden - 5.5.2012 Normandiassa Penlyn ydinvoimareaktorin pääjäähdytysjärjestelmässä tapahtui tulipalo, jonka seurauksena muutama tunti myöhemmin tapahtui vuoto. Voimalan omistajayhtiö EDF puhui tapahtuneesta vähäisenä sattumuksena. EDF:n sisäiset dokumentit todistavat kuitenkin, että kyseessä on ollut todellinen onnettomuus. Tapausta vähäteltiin roimasti. Ranskankielinen analyysimme tapahtuneesta: http://groupes.sortirdunucleaire.org/Accident-a-la-centrale-de-Penly - 2. Vetoomus EURATOM turvastandardidirektiivin (Basic Safety Standards     BSS) 96/29 tarkastamisen puolesta - Ideana on saada europarlamenttiin valtaisa määrä vetoomuksia, joissa vaaditaan Euroopan komissiota uudelleen arvioimaan kaikki radioaktiiviseen altistumiseen liittyvät direktiivit. Vetoomus perustuu EURATOM turvastandardidirektiivin kohtaan, jossa todetaan että jos uusia merkittäviä todisteita ilmenee siitä, ettei direktiivi suojaa kansalaisia radioaktiivisuuden vaaroilta, on asiaa koskevat sääntelyrajat arvioitava uudelleen. Tämä on EU:n laki ja siten myös jäsenvaltioiden laki. Vetoomusmalli, johon on listattu tärkeimmät tieteelliset todisteet osoittamaan että uudelleen arviointi on tarpeen, on ladattavissa täältä: http://www.nuclearjustice.org - 3. Kansainvälinen purjehdus esitti kannanoton Oskarshamnin ydinvoimalalla - Perjantaina 31. elokuuta kansainvälinen ydinvoiman vastainen ryhmä esitti näkemyksensä Ruotsin ydinvoimarakentamissuunnitelmia vastaan. Purjealus suuntasi Oskarshamnin ydinvoimalalle levittäen viestiä purjekankaisiin kirjoitetulla tekstillä: "Energiamuutos NYT!" Ydinvoiman vastaisilla symboleilla koristeltu aktivisti-alus otti suunnan kohti ydinvoimala-alueen vastapäätä olevalle lahdelle. Oskarshamnissa on myös korkea-aktiivisen ydinjätteen välivarastointipaikka. Oskarshamnin ydinvoimala saastuttaa Itämerta jäte- ja jäähdytysvesiensä radioaktiivisilla partikkeleilla. Ydinvoimalalla on negatiivinen vaikutus lähistön meriekosysteemiin. Aktiivit kiinnittivät huomiota veden lämpötilan nousuun Oskarshamnin lahdella. Lämpötilan nousulla on vaikutusta Itämeren kasveihin ja eläimiin. Voimalan toiminnasta aiheutuvan meren pysyvän radioaktiivisen saastumisen ja veden kuumentumisen lisäksi korkea-aktiivisen ydinjätteen väliaikaisvarastointi aiheuttaa ison riskin radioaktiivisille päästöille Itämereen. Lue lisää ydinvoiman vastaisesta purjehduksesta: http://www.nuclear-heritage.net/index.php/Anti-nuclear_Sailing_Trip_across_the_Baltic_Sea - 4. Ydinjätelaitosten merkitseminen - Asia joka on pitkään ollut ydinjätteiden hallinnan agendana, on ydinjätesäilytyspaikkojen merkitseminen niin, että tulevat sukupolvet pystyisivät ymmärtämään paikkojen tarkoituksen ja riskit. Tutkimusta pitkäkestoisista tiedonvälittämisen tavoista on tehty, mutta kuinka tulevaisuuden ihmiset tietävät että jätteensäilytyspaikan sisällä on viesti, ja kuinka viesti tulisi sijoittaa, jotta tulevaisuuden ihmiset löytävät viestin ennen kuin alkavat kaivaa maata? Entä tärkein kysymys: houkutteleeko varoitus pikemminkin selvittämään mitä sisältä löytyy? Täytyykö meidän vain unohtaa ydinjätteen loppusijoituspaikkojen olemassaolo? Mutta kuinka se tapahtuu? Siinä on tämän artikkelin aihe. Lue lisää: http://www.nuclear-heritage.net/index.php/Marking_Nuclear_Waste_Disposal_Facilities - 5. Ydinaseiden vastaisia mielenilmauksia Pariisissa - Viimeisimmässä verkostotapaamisessamme Saksan Döbelnissä mainostimme eräänä mahdollisena tulevana tapahtumana - Olkiluoto Blockade -tapahtuman ja ydinvoiman vastaisen Ruotsista Saksaan suuntautuneen purjehdusmatkan ohella - ydinaseiden vastaista mielenilmaisua Pariisissa. Muun muassa syömälakkona tapahtunut mielenilmaus järjestettiin elokuun 6.-9. päivinä (Hiroshiman ja Nagasakin päivät) Eiffel-tornilla. Verkostotapaamisemme osallistujat osallistuivat tapahtumaan ja kirjoittivat siitä meille persoonallisen raportin. Voit lukea sen täällä: http://www.nuclear-heritage.net/index.php/Fasting_for_peace_in_Paris_August_6-9,_2012 - 6. Valkovenäläisiltä ydinvoima-aktiiveilta evättiin pääsy EU:n alueelle - 26. syyskuuta valkovenäläiset ydinvoiman vastaiset aktiivit Mikalai Ulasevich and Tatsiana Novikava käännytettiin Liettuan rajalta ei-toivottuina henkilöinä, jotka saattavat olla vaaraksi yleiselle järjestykselle tai kansalliselle turvallisuudelle Liettuassa tai muissa EU-jäsenmaissa. Heidän oli määrä osallistua "Liettua-Valko- Venäjä: ydinvoimanaapuruus" -konferenssiin Liettuan parlamentissa. Heidät oli virallisesti kutsuttu tilaisuuteen jakamaan näkemyksiään ydinvoimarakentamisen ongelmista ja kansalaisten osallisuudesta päätöksentekoon ydinenergiakysymyksissä Valko-Venäjällä ja Liettuassa. Lue lisää ja allekirjoita vetoomus, joka vaatii heille vapaata pääsyä EU:n alueelle: http://www.avaaz.org/en/petition/Lift_persona_nongrata_status_for_Belarusian_antinuclear_ativists_applied_by_Lithuania - 7. Uraanitoimintapäivä (Uranium Action Day) järjestettiin viidessä maassa - Ydinvoiman vastaiset kansalaisaktiivit järjestivät uraanitoimintapäivän nyt toista kertaa. Järjestämispäivänä oli 29.9.2012 ja tapahtumapaikkoina Saksan Döbeln, Duisburg, Essen, Frankfurt ja Gronau, Venäjän Jekaterinburg, Kazan, Moskova ja Murmansk, sekä useita paikkakuntia Unkarissa, Alankomaissa ja Mongoliassa. On mahdollista että myös muualla on järjestetty tapahtumia, mutta tieto niistä ei ole vielä päätynyt tapahtuman nettisivuille. Vuonna 2008, jolloin uraanitoimintapäivä järjestettiin ensimmäistä kertaa, osallistujamaiden ja -paikkakuntien määrä oli vielä suurempi. Uraanitoimintapäivän ajatuksena on järjestää uraaniteollisuuden vastaisia julkisia tilaisuuksia uraaniyhtiöiden päämajojen ja toimistojen edessä. Tiedonlevittäminen uraaninlouhinnan ja -rikastamisen haitoista sekä uraanin yhteydestä ydinvoimaan oli tapahtuman toisena tavoitteena. Lue lisää: http://uranium-action-day.info - 8. Uusi venäläinen ydinvoima: "Riski Euroopalle" - Oleg Bodrov ja hänen asianajajansa, Andrey Talevlin, ovat valittaneet Euroopan ihmisoikeustuomioistuimeen, koska Venäjän oikeusistuin ei antanut valituslupaa Tshernobyl-tyyppisen ydinreaktorin käyttöiän laitonta jatkolupaa koskevassa asiassa. Oleg Bodrovia haastateltiin hiljattain Journal D'Alsace -ranskalaislehteen hänen käydessään Strasbourgissa Euroopan tuomioistuimen istunnossa. Yhdelle Tshernobyl-tyyppisistä reaktoreista Leningradin ydinvoimalassa, noin 40 kilometriä Pietarista länteen, annettiin viranomaisen toimesta laittomasti lupa jatkaa toimintaa yli reaktorin kestoaikarajan. Lupa annettiin ilman kunnollista ympäristövaikutusten arviointia ja ilman kansalaisten osallistumismahdollisuutta päätöksentekoon. Tämä on vastoin Venäjän lakia. Bodrovilta evättiin mahdollisuus viedä tapaus Venäjän oikeusistuimen käsiteltäväksi. Yksityishenkilönä hänellä ei ollut oikeutta viedä asiaa oikeuteen. Venäjän oikeuslaitos totesi myös että päätös oli asiantuntevan viranomaisen tekemä, joten turvallisuus- ja ympäristönäkökohdat on huomioitu. Ainoa mahdollisuus reaktorin käyttöikäpäätöksen oikeuskäsittelyyn oli valitus Euroopan tuomioistuimeen. Lue koko tarina: http://www.nuclear-heritage.net/index.php/New_Russian_nuclear_power:_Risk_for_Europe - 9. Mielenosoituksia kymmenessä kaupungissa EPR-reaktoreita vastaan ja vanhentuneiden ydinvoimaloiden välittömän sulkemisen puolesta - Lokakuun 13. päivä kymmenessä eri kaupungissa järjestetyt mielenosoitukset vaativat EPR-projektin ja suurjännitelinjan rakentamisen keskeyttämistä sekä vanhentuneiden ydinvoimaloiden sulkemista. Ranskan Lavalissa noin 4000 ihmistä valtasi kaupungin keskustan. Lyonissa "ydinvoimapakolaiset" pakenivat mallinnetussa onnettomuustilanteessa, jonka jälkeen muodostettiin tuhannen hengen ihmisketju. Strasbourgissa ihmisjoukko muodosti valtavat "STOP" -kirjaimet sateenvarjojen avulla, kirjaimet pystyi näkemään katedraalin yläkerroksesta. Tempauksella vaadittiin Fessenheimin ydinvoimalan sulkemista, joka on Ranskan vanhin toiminnassa oleva ydinvoimala. Metzissa monet ihmiset myös Luxemburgista ja Saarlandista osallistuivat Cattenomin ydinvoimalan vastaiseen mielenosoitukseen... Kuvia ja artikkeleita tapahtumista löydät täältä: http://groupes.sortirdunucleaire.org/Comptes-rendus-des-manifestations - 10. 9.3.2013: Pariisissa järjestetään ihmisketju ydinvoimasta luopumisen puolesta - Tämän vuoden maaliskuun 11. päivänä Rhonen laaksossa muodostettiin 60 000 osallistujan voimin ihmisketju, jolla osoitettiin solidaarisuutta japanilaisille ja vaadittiin ydinvoimasta luopumista Ranskassa. Vuonna 2013 Pariisissa järjestetään uusi ihmisketjutempaus, jonka tavoitteena on ympäröidä paikat, joissa ydinvoimaa koskeva päätöksenteko tapahtuu. Odotamme paljon osallistujia Ranskasta ja muista maista, kaikenlainen tuki ja apu on tervetullutta. Lisätietoja: http://chainehumaine.org - 11. Alankomaat: uutta reaktoria ei tarvita isotooppien valmistamiseen lääkkeitä varten - Vuonna 2010 Laka Foundation julkisti mullistavan raportin lääkkellisten radioaktiivisten isotooppien valmistamisesta ilman ydinreaktoria. Alankomaat suunnittelee uuden tutkimusreaktorin rakentamista pääasiassa lääkeisotooppien tuotantoa varten. Laka työstää nyt uutta tutkimusraporttia, joka keskittyy lääkeisotooppien tuotatomarkkinoiden kehitykseen, mikä perustuu ennusteeseen teknisestä kehityksestä ja tarjontaketjujen muutoksista. Tämän raportin tarkoitus on osoittaa, että Pallas-reaktorilla (jonka on tarkoitus olla yksityisesti rahoitettu) ei ole "markkinarakoa". Laka on yksi harvoista tämän aiheen parissa Alankomaissa työskentelevistä järjestöistä (tai ylipäätään Pallas-reaktorin suunnitelmia vastustavista tahoista). Löydät 2010 raportin ja uuden raportin osoitteesta: http://www.laka.org/medical_isotopes.html - 12. Fennovoiman ydinvoimalaprojektin loppu - Kuten jo aiemmin tänä vuonna arveltiin, Fennovoiman projekti saattaa päättyä taloudellisista syistä. http://www.nuclear-heritage.net/index.php/Nuclear_power_is_not_a_good_business_anymore Tämän jälkeen useita pieniä osakkeenomistajia on lähtenyt projektista, mutta viimeinen naula Fennovoiman arkkuun oli E.Onin ilmoitus projektin jättämisestä. Nyt noin 40% osakkeista on kaupan, mutta ostajaa ei ole näköpiirissä. Yhä useampi osakkeenomistaja on lähdössä, joten kaikki merkit viittaavat siihen, että tämä on seitsemännen reaktorin rakentamiseen Suomeen tähtäävän projektin loppu. Lue koko tarina: http://www.nuclear-heritage.net/index.php/The_end_of_Fennovoima_NPP_project%3F - 13. Fennovoiman ydinvoimaprojekti Pyhäjoella - Heinäkuussa 2010 Suomen eduskunta antoi periaatepäätöksen koskien Fennovoiman suunnitelmia rakentaa uusi ydinvoimala, mutta yritys ei ole onnistunut hakemaan rakennuslupaa Suomen hallitukselta vieläkään. Yritys rakentaa uusi reaktori Pyhäjoen Hanhikiven niemimaalle, lähes koskemattomalle useita uhanalaisia luonnonympäristöjä sisältävälle alueelle, on yksi koko Euroopan ylimielisimpiä. Hanhikivi on tärkeä pesimäalue lähes kahdellekymmenelle uhanalaiselle lintulajille, ja erityisen tärkeä lepoalue muuttaville arktisille linnuille. Jos ydinvoimalaprojekti toteutetaan, alue muuttuu dramaattisesti teolliseksi alueeksi. Lue lisää: http://www.nuclear-heritage.net/index.php/Pyh%C3%A4joki - 14. Tshernobylin päivä: 138 aktiota Ranskassa ydinvoimariskiä vastaan! - Kun Fukushiman katastrofi on vasta alkanut, Tshernobylin onnettomuus ei ole vielä lähelläkään loppuaan. Koska Ranskan hallitus ei ole ottanut opikseen näistä tragedioista, ranskalainen ydinvoiman vastainen verkosto "Sortir du nucléaire" teki tapahtumakutsun huhtikuun 26.-29. päivä Ranskassa 2012. Tällä aikavälillä 138 ydinvoimanvastaista aktiota tapahtui kaikkialla Ranskassa, kuten esimerkiksi ihmisketjuja suurissa kaupungeissa. Katso kaikkia tapahtumia (Ranskassa ja ulkomailla): http://www.chernobyl-day.org - 15. Kanadalainen ydinvoimaturvallisuus-komissio: valvonnan farssi - Kanadalaisten valvova viranomainen ei suojele heitä ydinteollisuudelta. Kanadalainen Nuclear Safety Commission (CNSC) on ydinvoimateollisuuden "sylikoira", ei sen "vahtikoira". CNSC on Kanadan kaikkein korruptoitunein valvova elin. Lue lisää: http://forum.stopthehogs.com/phpBB2/viewtopic.php?p=2594#2594 - 16. Uraanihyväksyntä uhka Länsi-Australialle - Länsi-Australian ympäristöministeri on antanut tärkeän, joskaan ei lopullista, hyväksynnän alueen ensimmäiselle uraaniehdotukselle. Toro Energyn ehdottama Wilunan uraanikaivos edellyttää vielä liittovaltion hyväksyntää sekä useita muita valtion hyväksyntiä, ja se saattaa myös kohdata haasteen oikeuteen koskien sen riskejä ja vaikutuksia. Uraanikaivostoiminta eroaa muiden mineraalien kaivamisesta, ja sitä vastustetaan laajalti ympäristöryhmien, yhteisön ja alkuperäiskansojen taholta, sekä useiden julkisten terveydenhuoltoelinten ja ammattiliittojen toimesta. Lue lisää: http://toro.org.au/2012/10/11/national-ngos-public-health-environment-and-aboriginal-groups-say-no-to-toro/ - 17. Polttoaine, tuli, sieni, jalanjäljet...toimintaa koskien tunteitamme Walktjurra Walkabout -kävelyretken jälkeen - On kulunut yli kuukausi siitä, kun Walkatjurran kävelijät palasivat takaisin Perthiin, ja monet meistä ovat palanneet elämiimme kaupunkeihin ympäri Australiaa. Päivät kaupungissa tuntuvat kaukaisilta suhteessa punaiseen pölyyn, haasteisiin, rutiiniin ja reflektiiviseen ympäristöön kävelyn aikana. Lue lisää: http://walkingforcountry.com/2012/11/01/923/ - 18. Euroopan ihmisoikeustuomioistuin lopettaa Slovenian ydinvoimakansanäänestyksen tarinan - Heinäkuun 18. 1995 37 Slovenian parlamentin edustajaa jätti lakiehdotuksen kansanäänestyksen puolesta Krskon ydinvoimalan sulkemiseksi. Silloinen pääministeri Janez Drnovsek soitti lain rutiininomaista hyväksyntää edeltävänä iltana useille edustajille ja yllytti heitä vetämään tukensa ehdotukselta aiheuttaen näin sen kaatumisen. Myös vuonna 1996 hän yllytti Ljubljanan yhteiskuntatieteiden tiedekunnan dekaania Ivan Svetlikiä ja koulutusministeri Slavko Gaberia erottamaan Leo Seserkon tehtävästään yliopiston professorina. He luovuttivat ja erottivat häne tehtävästään, sillä hän oli yksi ehdotuksen ideoijista. Tiedekunta ilmoitti samana päivänä, että professorin tulee palata edustajan tehtävästään professorin tehtäväänsä, ja samalla kertaa tiedekunta ilmoitti tämän käskyn ylittävän toisen käskyn, jonka mukaan hän oli erotettu professorin toimestaan yliopistolla. Seserko haastoi sekä tiedekunnan että yliopstion oikeuteen, ja lopulta hävisi kaikissa oikeusasteissa. Slovenian korkein oikeus ei löytänyt perustuslaillisten oikeuksien rikkomuksia. Lisäksi tuomari André Potocki, joka edustaa Ranskaa Euroopan ihmisoikeustuomioistuimessa Strabourgissa, päätti ettei kyseessä ollut ihmisoikeuksien rikkomus. Strasbourgin tuomioistuin ilmoitti Seserkolle myös, että hänen tapaustaan koskeva kansio tuomioistuimessa tullaan repimään vuoden kuluessa. - 19. Sonne+Freiheit -palkinto 2012 menee.....Irmgard Schmiedille (Itävalta) ja Jiri Dvorakille (Etelä-Böömi) - Jo seitsemättä kertaa itävaltalais-tsekkiläinen kansalaisjärjestö "Sonne+Freiheit" jakoi palkinnon rajoja ylittävälle ydinvoimanvastaiselle aktivismille, joka usein myös sisältää kulttuurisia ja henkilökohtaisia aspekteja. Tänä vuonna Irmgard Schmied Pohjois-Itävallasta, joka muun muassa keräsi yli 3000 allekirjoitusta aivan rajan toisella puolella Tsekissä sijaitsevaa Dukovanyn ydinvoimalaa vastaan, sai palkinnon Itävallan puolella rajaa. Hänen vastapuolensa, Jiri Dvorak, entinen pormestari Etelä-Böömin Lodherovin kylässä, sai Tsekin puolen palkinnon, joka koostuu muunmuassa yhdestä 400 euron arvoisesta osakkeesta Itävallan suurimmassa tuulienergiayhtiössä:. Herra Dvorak järjesti onnistuneen kylä-äänestyksen hänen kyläänsä suunniteltua ydinjätteen hävityslaitosta vastaan. Samaan aikaan vaikuttaa siltä, että lobbaajat ovat onnistuneet "ostamaan lojaaliutta miljoonilla". Molemmat palkitut tulevat työskentelemään yhdessä, jotta ydinlobbaus ei tuhoaisi loppua heidän kotimaistaan. Palkinto jaetaan aina marraskuun viidennen päivän tienoilla muistoksi Itävallan kansanäänestykselle 5.11.1978, jolloin kansa sanoi "ei" Zwentendorfin ydinvoimalalle, mikä puolestaan johti siihen, että Itävallalla on perustuslaissaan artikla siitä, että se on ydinvoimavapaa maa. Sonne+Freiheit järjestää erityisiä kielikursseja aina elokuussa, ja käyttää näin saatuja lahjoituksia marraskuun palkinnon rahoittamiseen. Lue lisää täältä: http://www.sonneundfreiheit.eu - 20. Ydinkuljetus blokattu kahdeksaksi tunniksi Münsterissä - Toukokuun 7. uraanikuljetus vei noin 450 tonnia uraaniheksafluoridia Gronaun (Saksa) uraaninrikastuslaitoksesta Pierrelatteen Ranskaan. Lähellä Münsteriä junan oli pakko pysähtyä, sillä useita kiipeileviä aktivisteja laskeutui köysien avulla raiteiden yläpuolelle. Vasta kahdeksan tuntia myöhemmin alue saatiin puhdistettua ja juna saattoi jatkaa matkaansa. Ydinkuljetuksia kulkee yhtä mittaa ympäri maailmaa ydinteollisuuden tarpeita varten – enimmäkseen huomaamatta. Toimintaraportti: http://www.mzeise.net/sofa/news/aktuell.php?tsnews4=archiv&dots=424 - 21. Sizewellin Tshernobyl-vuosileiri ja demo - Onnistuminen maaliskuussa Somersetissa 50-paikkaisen linja-auton ajamisessa Lontoosta Hinkley Pointin ydinvoimalalle Fukushima-vuosipäivädemoon piristi Lontoon alueen CND:n aktivisteja niin, että he päättivät ajaa samanlaisen linja-auton samanlaiseen mielenosoitukseen Sizewelliin, Tshernobylin vuosipäivän merkkitapahtumaan, Suffolkissa huhtikuun 21. päivä. Tämä oli neljäs vuosittainen demo, joita on pidetty tämän vuosipäivän muistamiseksi. Tällä kertaa 40 henkeä astui linja-autoon Lontoossa, mikä ei ollut huono saavutus uhkaavissa sääolosuhteissa. (Edellisessä huhtikuussa vain 21 tuli samanlaiseen linja-autokuljetukseen Lontoosta.) Luku näytti entistäkin vaikuttavammalta, kun meille selvisi että itse mielenosoituksessa oli vain 100 henkeä – verrattuna Hinkleyn yli 1000 henkeen. Mielenosoitus koostui pitkistä puheista, joiden välissä oli musiikkia sekä hieman laulua, ja erittäin rankasta sadekuurosta – toisin kuin edellisvuonna, jolloin aurinko porotti – sekä lopuksi symbolisesta voimalan sisäänkäynnin blokkauksesta. Tänä vuonna kyseessä oli seisova blokkaus – maa oli liian kylmä ja märkä istuttavaksi! Lue lisää: http://www.nuclear-heritage.net/index.php/Sizewell_Chernobyl_anniversary_camp_and_demo - 22. Ydinvoiman renesanssi. Mikä ydinvoiman renesanssi? - Financial Times (FT) raportoi huhtikuussa, että parlamentaarinen Energy Select Committee aikoo kutsua suurten energiayhtiöiden toimitusjohtajia tapaamiseen, jonka aiheena on "huoli siitä, että Britannian "ydinvoimarenesanssi" on uhanalainen." Ei ihme: Iso-Britannian hallitus on sitoutunut suunnitelmiin uusista ydinvoimaloista kahdeksalla paikkakunnalla, joista jokaiseen tulisi yksi tai kaksi reaktoria. Kuitenkin saksalaiset energiayhtiöt E.On ja RWE, kahden voimalan suunnitellut rakentajat (Wylfan Angleseyssa ja Oldburyn Gloucestershiressa), ovat ilmoittaneet aikovansa myydä yhteisen Horizon-yhtiönsä, jonka on tarkoitus rakentaa ydinreaktoreita Britanniassa, osittain koska Saksan vetäytyminen ydinvoimasta Fukushiman jälkeen on aiheuttanut niille taloudellisia vaikeuksia. On ehdotettu, että venäläinen energiayhtiö Russcom (Tshernobyl!), kaksi japanilaista energiayhtiötä (Fukushima!) ja kiinalainen valtion ydinvoimayhtiö voisivat olla kiinnostuneita, mutta Tim Yeon, Energy Select Committeen puheenjohtajan, on raportoitu sanoneen Financial Timesille, ettei näytä siltä, että Horizonille löytyisi ostajaa. Lue koko tarina: http://www.nuclear-heritage.net/index.php/Nuclear_renaissance._What_nuclear_renaissance%3F - 23. Mielenosoittajat vaativat Venäjällä kokonaisvaltaisten ydinvirheiden oikaisua - Aktivistit Venäjällä käyttivät Tshernobylin 26:tta vuosipäivää korostaakseen jatkuvia ongelmia maan kivulloisessa ydinvoimateollisuudessa – ongelmista monet voisivat mielenosoittajien mukaan johtaa Tshernobyl-kakkoseen, mikäli hallitus ja teollisuusviranomaiset itsepäisesti kieltäytyvät oppimaan Fukushimasta. Moskovassa aktivistit kerääntyivät Rosatomin, Venäjän valtiollisen ydinvoimayhtiön, pääkonttorin ulkopuolelle vaatimaan vaarallisten reaktorikokeiden lopettamisen Muurmanskin Kolan ydinvoimalassa, ja että Tshernobyl-tyyppiset RBMK 1000 -reaktorit, joista 11 on yhä toiminnassa Venäjällä, tulee poistaa käytöstä. Lue koko tarina: http://www.nuclear-heritage.net/index.php/Demonstrators_in_Russia_insisted_on_righting_pervasive_nuclear_defects - 24. Ydinvapaa yhtiö Tsekin markkinoilla ja muuallakin - Tsekkiläiset kotitaloudet ja yritykset voivat nyt vaihtaa energiayhtiönsä, sillä nano-energies.com on uusi pelaaja markkinoilla, eikä se ole mukana ydinbisneksessä. Tämä uusi yritys käyttää pääasiassa biokaasu- ja aurinkovoimateknologioita. Samanlaisia yrityksiä on esimerkiksi Saksassa, Itävallassa, Ranskassa ja Belgiassa, Alankomaissa sekä Espanjassa. Tällaiset yritykset ovat ydinvastaisille aktivisteille niinsanotuissa "ydinvoimavaltioissa" tervetullut vaihtoehto viestittäessä usein melko huonosti informoidulle kansalle. - 25. USA: kiire uudelleenkäynnistää San Onofre - San Onofreen ydinvoimala sijaitsee alle 50 mailin päässä Los Angelesista ja San Diegosta, joissa asuu yli 8 miljoonaa ihmistä. 2200 megawatin reaktorit ovat olleet suljettuina vuoden 2012 tammikuun lopusta alkaen johtuen upouusien 670 miljoonan dollarin höyrygeneraattoreiden epäonnistumisesta. Pääomistaja, Southern California Edison (SCE) jätti lokakuun ensimmäinen päivä suunnitelman sisään Nuclear Regulatory Commisioniin (NRC) toisen yksikön avaamisesta sanoen, että sillä on suunnitelmissa jättää sisään samanlainen pyyntö koskien kolmosyksikköä ensi kesänä. Toiminnan pyörteessä NRC päätti Maan Ystävien vetoomuksen vastaisesti ja toimi kumileimasimena hyväksyessään suunnitelman, jonka mukaan vanhat höyrygeneraattorit korvataan. Klassinen liike tässä on se, että tarkoituksena on tutkia Maan Ystävien vetoomuksessaan esiin nostamat kriittiset kohdat, mutta antaa San Onofren aloittaa toimintansa niiden vuosien aikana, joita asioiden tutkimiseen kuluu. Lue lisää: http://www.nuclearfreecal.org/nfcnet/2012/11/109-nrc-public-meeting-on-san-onofre/ - 26. Myrkkyvuoto Talvivaaran kaivoksella: Suomen historian suurin kemiallinen katastrofi - Suuren mittaluokan ympäristökatastrofi tapahtui Itä-Suomessa marraskuussa, kun Talvivaaran nikkeli- ja uraanikaivoksessa sattui vuoto jätevesialtaista. Patojen vuodot päästivät läpi satoja tuhansia kuutiometrejä myrkyllisiä vesiä, jotka sisälsivät suuria määriä raskasmetalleja kuten uraania. Kymmenen päivän ajan 3000-5000 kuutiometriä myrkyllistä nestettä tunnissa vuosi ympäröivälle alueelle. Säteilyturvakeskus STUK raportoi jopa 350 mikrogramman uraanilöytöjä litrassa vettä. Muut saastuttajat lähivesissä ovat sellaisilla tasoilla, että ne voivat aiheuttaa kalakuolemia ja vaikuttaa kasveihin sekä pohjaeläimiin, ilmoittivat Suomen viranomaiset. Greenpeace kutsui onnettomuutta "Suomen historian suurimmaksi kemialliseksi katastrofiksi", kun ympäristöministeri puhui "vakavasta ympäristörikoksesta". Talvivaaran kaivos tuotti satoja tonneja uraania vuosittain ilman lupaa. Vuonna 2011 kanadalainen uraanikaivosyhtiö Cameco allekirjoitti sopimuksen koskien uraanintuotantolaitoksen rakentamista Talvivaaraan, jonka kapasiteetti tulisi olemaan jopa 350 tonnia uraania vuodessa. Reaktiona vuotoon noin 1000 ihmistä protestoi Helsingissä 14.11., ja 17000 Talvivaaran sulkemista vaativaa allekirjoitusta luovutettiin ympäristöministerille. Lue lisää: http://www.nuclear-heritage.net/index.php/Talvivaara_mine:_environmental_disaster_in_Finland - 27. Tsekin tasavalta haluaa tukea taloudellisesti ydinvoimalla tuotettua sähköä - Teollisuusministeriö on valmistellut raakaversion uudesta kansallisesta energiakonseptista, jossa ensinnäkin on tarkoitus lopettaa kaikki valtiontuki puhtaalle uusiutuvalle energialle ja toiseksi veronmaksajien rahaa tullaan käyttämään järjestelmään, josta keskustellaan myös Iso-Britanniassa, ja jota kutsutaan "sopimuksiksi eroa varten". Tämä takaisi tietyn hintatason suunnitelluissa uusissa Temelínin ja Dukovanyn reaktoreissa tuotetulle sähkölle. Vain tällä tavalla voidaan varmistaa niiden selviäminen markkinapohjaisessa ympäristössä. Uusien ydinvoimareaktoreiden rakentamisen kulut kasvavat vuosi vuodelta, toisin kuin uusiutuvista energialähteistä sähköä tuottavien laitosten kulut. Koska suurien energiamäärien myyminen ulkomaille oletettavasti jatkuu, on olemassa riski, että tämä energian vienti maksatetaan kotimaisilla kuluttajilla. "CandoleParnersin" taloudellisten laskelmien mukaan tämä tulisi maksamaan lähes 680 miljoonaa euroa vuodessa Tsekin knsalaisille. Keskivertoperheen (jonka vuosittainen sähkönkulutus on noin 4500kWh) pitäisi siis maksaa noin 57 euroa eli 10% enemmän kuin tähän asti. Iso-Britanniassa, jossa samanlainen valtion tukijärjestelmä on keskustelussa, City Bankin asiantuntijat laskivat, että tällainen julkisesti tuettu ydinvoimaenergia tulisi maksamaan brittiläisille kotitalouksille noin 200 puntaa lisää vuodessa (256 euroa). Ydinenergia on jo muutenkin nykyään hyvin etuoikeutetussa asemassa, sillä sen vastuu onnettomuustapauksissa on rajoitettua. Jos nämä piilotetut edut poistettaisiin, ydinvoimaloiden tuottama sähkö maksaisi ainakin 0,14 €/kWh, toteaa Leipzigin yliopiston vakuutusinstituutti. Teollisuusministerin väite, että ydinenergian taloudellinen tuki on vain reaktio markkinoiden vääristymiin, joita uusiutuvien energialähteiden tuki tuottaa, on erinomaista manipulaatiota. Totuus on juuri päinvastainen. Tuki uusiutuville energialähteille on tarkoitettu vähentämään sitä haittaa, joka niille aiheutuu suhteessa muihin energialähteisiin, joita ei veloiteta ympäristön tuhoamisesta tai vastuusta ydintuhosta. Edvard Sequens, Calla (http://www.calla.cz) - 28. Tulevia tapahtumia - (vain osa, kerro meille tapahtumistasi seuraavaa uutiskirjettä varten) lisää tapahtumia: 26/11/12:         oikeudenkäynti aktivisteja vastaan, jotka blokkasivat 2010 Dallessa Castor-kuljetuksen Gorlebeniin Celleen (Saksa) 27/11/12:         seminaari ”Syvempi hävitys? - Kaksi projektia tietoisuuden kasvattamiseksi syvistä porausrei'istä vaihtoehtona” Tukohlmassa ja Östhammarissa (Ruotsi) 28/11/12:         Kansallinen toimintapäivä Toro Energyn kokouspäivänä Crown Plaza Hotellilla, 16 Hindmarsh sq, in Adelaide (Australia) 29/11/12:         seminaari ”Säteilysuojelun Etiikka Tukholmassa (Ruotsi) 03/12/12:         oikeudenkäynti aktivistia vastaan, joka blokkasi 2010 Castor-kuljetuksen Lubminin sijoituspaikkaan Potsdamiin (Saksa) 04/12/12:         Gorleben-tutkintakomission lopullinen presentaatio Platenlaasessa (Saksa) 04/12/12-05/12/12: Eurooppalainen pyöreäpöytä "Aarhusin sopimuksen                   käyttöönotto ydinturvallisuuden yhteydessä”                    Brysselissä (Belgia) 05/12/12:          seminaari "Mitä tapahtuu kuparin korroosio -ongelmalle?" Tukholmassa ja Östhammarissa (Ruotsi) 09/12/12-12/12/12: Erooppalainen ydinkonferenssi ydinteollisuudesta                   Manchesterissa (Iso-Britannia) 2013:              Protesteja Castor-kuljetuksia vastaan Jülichista                    Ahausiin (Saksa) 09/03/13:          ihmisketju ydinpäättäjien ympäröimiseksi Pariisissa                    (Ranska) 29/03/13-07/04/13: Radioaktiivinen altistus -kiertue Melbournesta                    Adelaideen (Australia) summer 2013:       Kävely ydinvoimavapaan tulevaisuuden puolesta                    Minnesotasta Buffaloon (USA) 14/10/13-16/10/13: Euroopan komission EURADWASTE '13 konferenssi                    Vilnassa (Liettua) 2014:              Todenäköisesti korkea-aktiivisen radioaktiivisen                    jätteen Castor-kuljetus Seallfieldistä                    (Iso-Britannia) ja keskitasoisen radioaktiivisen                    jätteen Castor-kuljetus Haagista (Ranska) Goerlebeniin (Saksa) ja protesteja http://www.nuclear-heritage.net/index.php/Castor_2010_-_Dalle_lock-on_blockade http://www.nonuclear.se/en/kalender/mkg_oss20121127 http://www.nonuclear.se/en/kalender/radiation_ethics20121129stockholm http://www.nuclear-heritage.net/index.php/Castor_Transport_to_Lubmin http://castor.de/php/termine/termine.php http://www.nonuclear.se/en/kalender/brussels20121204-5 http://www.nonuclear.se/en/kalender/mkg_oss20121205 http://www.euronuclear.org/events/enc/enc2012/index.htm http://www.greenkids.de/europas-atomerbe/index.php/Nuclear_Waste_Transport_to_Ahaus http://chainehumaine.org/ http://www.foe.org.au/anti-nuclear/issues/oz/radtour http://www.nuclear-heritage.net/index.php/Walk_For_A_Nuclear_Free_Future_2011-2015/Minnesota-Buffalo http://cordis.europa.eu/fp7/euratom-fission/fisa-euradwaste-2013_en.html http://www.greenkids.de/europas-atomerbe/index.php/Gorleben_Castor_Resistance_in_Germany_2014 - 29. Mikä on NukeNews? - Nukenews on Nuclear Heritage Networkin monikielinen uutiskirjejärjestelmä, jonka tarkoitus on kertoa tämän kansainvälisen yhteisön yhdistämien ydinvastaisten aktivistien toiminnoista, teemoista ja kamppailuista. Viestejä kirjoittavat ja kääntävät aktivistit itse muiden ydinvastaisten aktiviteettiensa ohella. Kukaan ei saa palkkaa tästä työstä, koska me haluamme tarjota tämän informaatiojärjestelmän kaltaisia resursseja ydinvastaiselle kamppailulle niin riippumattomina kuin mahdollista. Tämän uutiskirjeen tavoite on informoida ja tuoda ajantasalle niin aktivisteja kuin kiinnostunutta yleisöä. Kontribuutiosi seuraavaan Nukenewsiin on tervetullut. Lähetä ne sähköpostilla osoitteeseen news AT NukeNews.nuclear-heritage.net. Uutisen tulisi olla lyhyt, ei yhtä kappaletta pidempi englanninkielinen tiedote, joka sisältää sattuvan otsikon ja mahdollisesti linkin lisätietoa sisältävälle nettisivulle. NukeNewsin kahdeksannen numeron deadline on 3.2.2013. Levitä sanaa ja lue lisää NukeNewsistä: http://NukeNews.Nuclear-Heritage.NET